**Prešovská univerzita v Prešove**

**Návrh**

na udelenie titulu „doctor honoris causa“

z vedného odboru ekonómia a manažment na Prešovskej univerzite v Prešove

**Professor Julius Horváth, Ph.D.**

**vedcovi pôsobiacemu v oblasti ekonómie a manažmentu**

**na Central European University, Viedeň, Rakúsko**

V súlade s § 12 ods. 1 písm. i) zákona č. 131/2002 Z. z. o vysokých školách a o zmene a o doplnení niektorých zákonov v znení neskorších predpisov a v súlade s čl. 3, ods. 2 a 3 Zásad udeľovania Čestných titulov a ocenení na PU v Prešove.

**Na rokovanie Vedeckej rady PU**

Dňa 4. marca 2024 predkladá

**Dr. h. c. prof. PhDr. Peter Kónya, PhD.**

rektor PU v Prešove

**Odôvodnenie návrhu na udelenie čestného titulu „doctor honoris causa“**

Dr. h. c. prof. PhDr. Peter Kónya, PhD., rektor Prešovskej univerzity v Prešove, predkladá návrh na udelenie čestného titulu Dr. h. c. pánovi prof. Juliusovi Horváthovi, Ph.D. , významnému vedcovi v oblasti ekonómie a manažmentu, profesorovi Central European University PU vo Viedni v Rakúsku.

**Základné údaje o navrhovanej osobnosti**

Prof. Julius Horvath PhD. je bývalým vedúcim Katedry Ekonomiky (2006-2011, 2014-2016, 2018-2020), bývalým úradujúcim dekanom Obchodnej fakulty Stredoeurópskej Univerzity (CEU Business School – v akademickom roku 2016/2017). Okrem toho je profesorom na Katedre medzinárodných vzťahov a ekonomiky (od roku 2005) a „Egyetemi tanar“ v maďarskom systéme (od roku 2009). Bol členom Academia Europea od roku 2017. Je tiež členom Rady Európskej spoločnosti pre Históriu ekonomického myslenia. Bol tiež vedúcim Katedry medzinárodných vzťahov (2002-2006). Bol členom CEU Senátu od 2004 do 2022. Bol členom slovenskej a tiež českej akreditačnej komisie a predsedom Slovenskej ekonomickej asociácie. Jeho hlavným záujmom je medzinárodná ekonomická politika, monetárne vzťahy v politickej ekonómii a história ekonomického myslenia. V CEU prednáša kurzy venované globálnej ekonómii: Vznik a dôsledky, História ekonomického myslenia, Medzinárodná ekonomická politika, Politická ekonómia medzinárodných peňazí, Princípy makroekonomiky a Globálna ekonómia v roku 2030 pre MBA študentov z exekutívy. Publikoval v takých časopisoch ako Journal of Comparative Economics, Contemporary Economic Policy, Applied Economics, Economic Systems, Journal of Economic Integration, Nationalities Papers, Journal of Economic Interaction and Coordination, History of Economic Ideas, and History of Economic Thought and Policy. Publikoval tiež kapitoly v monografiách vo vydavateľstvách ako sú Palgrave MacMillan, Edgar Elgar, Kluwer Academic, Duncker a Humblot Berlin, Social Science Information Centre Berlin, Lexington a iné. V decembri 2020 publikoval knihu v Palgrave MacMillan o histórii ekonomického myslenia v strednej Európe. V januári 2022 publikoval knihu v Routledge o histórii slovenského ekonomického myslenia.

Ďalšie detailné informácie o tejto osobnosti sú v priloženom životopise.

Zoznam jeho publikačnej činnosti je v prílohe